stanford-oval/wikipedia huggingface dataset:
สมเด็จพระเจ้าศรีสว่างวัฒนา
พระราชประวัติตอนต้น

สมเด็จพระเจ้าสว่างวัฒนา เสด็จพระราชสมภพเมื่อวันที่ 13 พฤศจิกายน พ.ศ. 2450 เป็นพระราชโอรสองค์ที่สองในสมเด็จพระเจ้าศรีสว่างวงศ์ กับพระอัครมเหสีคำอุ่น มีพระราชอนุชาและพระราชขนิษฐาคือ เจ้าฟ้าหญิงสัมมาธิ, เจ้าฟ้าชัยศักดิ์, เจ้าฟ้าสุพันธรังสี และมีพระเชษฐภคินีคือ เจ้าฟ้าหญิงคำแพง และยังถือเป็นพระญาติกับเจ้าสุวรรณภูมา และเจ้าสุภานุวงศ์  เมื่อพระชนมายุได้ 8 พรรษา พระราชชนนีก็ทรงสิ้นพระชนม์ลงด้วยพระอาการประชวร เมื่อพระองค์พระชนมายุได้ 10 พรรษา ได้ทรงศึกษาเรียนต่อ ณ มหาวิทยาในเมืองมงเปอลีเย และทรงจบการศึกษาจากสถาบันการศึกษาทางการเมืองปารีส ซึ่งนักการทูตฝรั่งเศสได้ฝึกสอนพระองค์ไว้ หลังจากจบการศึกษาแล้ว พระองค์ยังทรงได้ศึกษาอยู่ที่ฝรั่งเศสต่อไป หลังจากนั้น พระองค์ได้ตัดสินใจกลับมายังประเทศลาว แต่พระองค์ตรัสเป็นภาษาลาวไม่ได้และต้องได้รับการถวายคำแนะนำจากข้าราชบริพารนานเป็นปี พระองค์อภิเษกสมรสกับพระนางคำผุยเมื่อวันที่ 7 สิงหาคม พ.ศ. 2473 มีพระราชโอรสธิดารวม 5 พระองค์ คือ
เจ้าฟ้าชายมกุฎราชกุมารวงศ์สว่าง (Crown Prince Vong Savang, 27 กันยายน พ.ศ. 2474 – มกราคม พ.ศ. 2523)
เจ้าฟ้าชายศรีสว่าง (Prince Sisavang Savang, ธันวาคม พ.ศ. 2478 – พ.ศ. 2521)
เจ้าฟ้าชายโสรยะวงศ์ (Prince Sauryavong Savang, 22 มกราคม พ.ศ. 2480)
เจ้าฟ้าหญิงสะหวีวัน (ฉวีวรรณ - Princess Savivanh Savang, พ.ศ. 2476 – 4 มกราคม พ.ศ. 2550)
เจ้าฟ้าหญิงธารา (Princess Thala Savang, 10 มกราคม พ.ศ. 2478 – 14 เมษายน พ.ศ. 2549)
เช่นเดียวกับพระราชวงศ์ในทวีปเอเชียพระราชวงศ์อื่นๆ พระองค์กับพระราชโอรสธิดา โปรดการทรงเทนนิสมาก และมักจะลงแข่งอยู่เสมอ ๆ พระองค์ยังเป็นผู้ที่ศรัทธาในพระพุทธศาสนาและมีพระราชประสงค์เป็นผู้ค้ำจุนพระศาสนาอย่างจริงจัง ระหว่างสงครามโลกครั้งที่ 2 พระราชชนกของพระองค์ได้มอบหมายให้พระองค์เป็นผู้แทนไปยังศูนย์บัญชาการของญี่ปุ่นที่ไซง่อนเพื่อที่จะแสดงการประท้วงที่ญี่ปุ่นได้รุกล้ำลาวและบังคับให้ลาวประกาศเอกราชจากฝรั่งเศส
เสวยราชย์

ใน พ.ศ. 2494 พระองค์ดำรงตำแหน่งนายกรัฐมนตรี และเมื่อพระราชชนกทรงพระประชวร ได้ทรงดำรงตำแหน่งผู้สำเร็จราชการในวันที่ 20 สิงหาคม พ.ศ. 2502 จนกระทั่งเมื่อพระราชชนกสวรรคตในวันที่ 29 ตุลาคม พระองค์ก็ได้รับราชสมบัติสืบต่อจากพระราชชนก แต่พระองค์ไม่ได้ผ่านพิธีราชาภิเษกเลย เพราะพระองค์ได้ทรงชะลอพิธีราชาภิเษกไปเนื่องจากสงครามกลางเมืองลาวในเวลานั้น ในรัชสมัยของพระองค์ พระองค์ได้เดินทางไปเจริญสัมพันธไมตรีไปหลาย ๆ ประเทศ ในเดือนมีนาคม ปี พ.ศ. 2506 พระองค์ได้เสด็จเยือนสหรัฐอเมริกาและได้พบกับประธานาธิบดี จอห์น เอฟ. เคนเนดี เพื่อทำความตกลงตาม การประชุมเจนีวา ที่รับประกัน "ความเป็นกลาง" ของลาว โดยจุดเริ่มที่พระองค์เสด็จเยือนคือ สหภาพโซเวียต โดยพระองค์ได้เสด็จเยือนร่วมกับ เจ้าสุวรรณภูมา
พระองค์มีบทบาทในทางการเมืองลาวเป็นอย่างมากและมีความพยายามที่จะรักษาเสถียรภาพของลาวไว้หลังจากที่เกิดความขัดแย้งทางการเมืองลาวอันสืบเนื่องมาจากการประชุมเจนีวา ใน พ.ศ. 2497 ซึ่งได้รับรองความเป็นเอกราชของลาวอย่างสมบูรณ์ แต่ไม่ได้ตั้งเงื่อนไขว่าผู้ใดจะได้ปกครองลาว โดยมี "3 ฝ่ายเจ้า" นั้นคือ เจ้าสุวรรณภูมา ผู้ซึ่งประทับในกรุงเวียงจันทน์ ที่ประกาศพระองค์เป็นกลางและได้รับการสนับสนุนโดย สหภาพโซเวียต, เจ้าบุญอุ้ม ณ จำปาศักดิ์ ซึ่งมีอิทธิพลและอำนาจในลาวใต้และเป็นฝ่ายขวาหนุนสหรัฐอเมริกา และ เจ้าสุภานุวงศ์ ผู้ซึ่งได้รับการสนับสนุนจากฝ่ายคอมมิวนิสต์และอยู่ในเขตลาวเหนือ เพื่อหลีกเลี่ยงความขัดแย้งไปมากกว่านี้ ทั้งเจ้าสุวรรณภูมาและเจ้าบุญอุ้มนี้ ได้ถือว่าเป็นนายกรัฐมนตรี "ที่ถูกต้อง" และทั้งสองฝ่ายได้จัดการเรื่องนี้ผ่านทางพระเจ้ามหาชีวิต
ใน พ.ศ. 2504 เสียงส่วนใหญ่ของสภาแห่งชาติ ได้เลือกเจ้าบุญอุ้มขึ้นครองอำนาจ และเจ้ามหาชีวิตศรีสว่างวัฒนาทรงเสด็จมาจากหลวงพระบางมายังกรุงเวียงจันทน์เพื่อทรงอวยพรให้รัฐบาลชุดใหม่นี้ แต่พระองค์ยังต้องการให้เจ้า 3 องค์ ได้เข้าร่วมเป็นพรรครัฐบาลผสมซึ่งได้เกิดขึ้นใน พ.ศ. 2505 แต่ก็มีอันล่มไปในเวลาต่อมา
การสละราชสมบัติและการเสด็จสวรรคต

วันที่ 20 สิงหาคม พ.ศ. 2518 กองกำลังขบวนการปะเทดลาวได้เข้ายึดกรุงเวียงจันทน์ นับเป็นเมืองสุดท้ายที่ได้ยึดครอง และส่งผลให้รัฐบาลเจ้าสุวรรณภูมาได้กลายเป็นรัฐบาลที่ไร้อำนาจและเสถียรภาพ ในวันที่ 2 ธันวาคม พ.ศ. 2518 มติสภาชั่วคราวได้ลงความเห็นให้ยกเลิกระบอบประชาธิปไตยอันมีพระมหากษัตริย์ทรงเป็นประมุขของลาวและสถาปนา สาธารณรัฐประชาธิปไตยประชาชนลาว ขึ้นมาแทนที่ ส่งผลให้พระองค์ต้องสละราชบัลลังก์และพระราชอำนาจไปยังสภาชั่วคราว ทางสภาได้มีมติแต่งตั้งพระองค์ให้เป็น "ที่ปรึกษาสูงสุดของประธานประเทศ" พระองค์ได้ปฏิเสธการหลบหนีอพยพออกจากประเทศด้วยเหตุผลว่า "พวกเราเป็นคนลาวเหมือนกันก็ต้องคุยกันได้" พระองค์ยังประทับอยู่ในพระราชวังหลวงพระบางต่อไปจนกระทั่ง พ.ศ. 2519 พูมี วงวิจิด ได้สั่งการให้พระราชวังหลวงพระบางและทรัพย์สินในพระราชวังเป็นสมบัติของประเทศ และมีผลให้พระองค์กับพระญาติวงศ์ออกจากวังไปในทันที
เดือนมีนาคม พ.ศ. 2520 ด้วยความที่รัฐบาลลาวหวั่นเกรงพระองค์ที่ถูกมองเป็นสัญลักษณ์ต่อต้านคอมมิวนิสต์อันเนื่องมาจากการที่มีทหารม้งและมีชาวลาวนอกต่อต้านรัฐบาล สปป.ลาว บวกกับการหวั่นเกรงที่พระราชวงศ์จะหลบหนีไปอยู่ต่างประเทศและเพื่อไม่ให้เกิดข้อผิดพลาด​แบบที่เหมาเจ๋อตงแห่งประเทศจีน​อภัยโทษจักรพรรดิ​ผู่อี๋​อดีตจักรพรรดิองค์สุดท้าย​แห่งจักรวรรดิ​ต้าชิง​ได้ ทหาร สปป.ลาว ได้นำพระองค์, พระมเหสี, เจ้าฟ้าชายมกุฏราชกุมาร, เจ้าฟ้าศรีสว่าง, และพระอนุชาของพระองค์คือ เจ้าฟ้าสุพันธรังสี และ เจ้าฟ้าทองสุก ไปอยู่ที่เมือง เวียงไซ พระองค์ได้ทรงประทับในค่ายกักกันในเวียงไซที่ชื่อว่า "ค่ายเลข 1" ที่นักโทษทางการเมืองหลาย ๆ คนได้อยู่ ระหว่างที่อยู่ในค่าย พระราชวงศ์ได้รับอนุญาตให้ได้ออกมาอยู่บริเวณรอบ ๆ ค่ายได้ ซึ่งบางครั้งแล้ว สมาชิกพรรคและเจ้าสุภานุวงศ์เองก็เคยเดินทางมาเยี่ยมพระเจ้ามหาชีวิตอยู่บ้าง พระองค์ถือว่าเป็นนักโทษที่ทรงชราภาพที่สุดในคุกนั้น โดยก่อนหน้านั้นแล้วในคุกนั้นจะมีนักโทษอายุประมาณ 55 ปีที่เคยแก่ที่สุด
ใน พ.ศ. 2521 มีรายงานว่า พระองค์, พระมเหสี และพระราชโอรส สิ้นพระชนม์ด้วยพระโรคมาลาเรีย และต่อมาได้มีการยืนยันว่าพระองค์สิ้นพระชนม์ในช่วงกลางเดือนมีนาคม พ.ศ. 2523 อันนำมาซึ่งความโศกเศร้าของพระราชวงศ์ล้านช้างที่อยู่ต่างประเทศในเวลานั้น โดยเจ้าฟ้าสูรยะวงศ์สว่างได้ทรงดำรงตำแหน่งเป็นผู้สำเร็จราชการในราชวงศ์จนกระทั่งเจ้าสุริวงศ์ สว่าง ทรงเติบใหญ่จึงได้ให้ตำแหน่งนี้ให้พระองค์ อย่างไรก็ตาม อ้างอิงจากคำพูดของไกสอน พมวิหานแล้ว พระองค์ได้เสด็จสวรรคตใน พ.ศ. 2527 ขณะที่มีพระชนมายุ 77 พรรษา และพระบรมศพของทั้ง 3 พระองค์ยังฝังไว้อยู่ที่แขวงหัวพันจนถึงทุกวันนี้
การสวรรคตของทั้ง 3 พระองค์ถือเป็นประเด็นที่ลึกลับพอสมควร เนื่องจากว่าไม่มีการบ่งบอกเรื่องราวสวรรคตทั้งสาเหตุการสวรรคตและเวลาสวรรคต โดยถือกันว่าพระองค์ทั้ง 3 อาจจะสิ้นพระชนม์จากการถูกทรมานทางกายและใจมากกว่า อย่างไรก็ตาม รัฐบาล สปป.ลาว ไม่เคยกล่าวออกมาเป็นทางการและมีท่าทีที่ปกปิดเรื่องราวนี้อยู่พอสมควรและถือว่าเป็นความลับ
เกี่ยวกับพระบรมศพ

จากเอกสารเรื่อง บดเรียนแสนแสบ ซึ่งเป็นเอกสารรวบรวมข้อมูลเกี่ยวกับศูนย์สัมมนาทั่วประเทศ ของท่านวิลเลียม พระไชยวงศ์ อดีตรองอธิบดีสำนักงานวางแผน กระทรวงเศรษฐกิจและวางแผนแห่งชาติ ได้กล่าวถึงเหตุแห่งการสวรรคตและสถานที่ฝังพระบรมศพไว้อย่างน่าสนใจว่า
...สมเด็จพระเจ้ามหาชีวิตลาว พร้อมครอบครัวและพระญาติวงศ์ อันประกอบด้วย : 1. สมเด็จพระเจ้าศรีสว่างวัฒนา 2. องค์พระมเหสีคำผุย 3. องค์มงกุฎราชกุมาร วงศ์สว่าง 4. เจ้าฟ้าชายสว่างวัฒนา (เจ้าเกอ) โอรสองค์ที่ 4 ของกษัตริย์ลาว, วิศวกรการเกษตรจากฝรั่งเศส 5. เสด็จเจ้าบวรวัฒนา พระอนุชาของเจ้าชีวิต 6. เสด็จเจ้าสุพันธบัลลังก์ พระอนุชา และพระราชเลขาประจำพระราชวัง 7. เสด็จเจ้าทองสุกวัฒนา พระอนุชา ราชเลขาส่วนพระองค์ 8. เจ้ามณีวงศ์ คำม้าว โอรสองค์ที่สองของเสด็จเจ้าคำม้าว, ปริญญาเศรษฐกิจจากฝรั่งเศส, ได้ถูกส่งไปซำเหนือ ในวันที่ 11 มีนา 1977 เวลาประมาณ 10 โมงเช้า. จากนั้นก็ถูกส่งตัว ต่อไปยังคุกบ้านนาก่าเหนือ หรือคุกสบฮ่าว (อีกชื่อหนึ่งว่า คุกบั้งไม้ทก), คุกดังกล่าวตั้งอยู่ริมขวาของแม่น้ำม้า ห่างจากตัวเมืองซำเหนือ 72 กิโลเมตร และห่างจากบ้านเซียงค้อ 3 กิโลเมตร มีทางหลวง เลขที่ 6 ผ่าน. องค์มงกุฎราชกุมาร สวรรคตเมื่อวันที่ 1 พฤษภา 1978 เนื่องจากขาดอาหาร เพราะได้หักอัตราของพระองค์ให้พระราชบิดา. หลุมฝังศพอยู่ทางใต้โพรงต้นก้านเหลือง ห่างจากคุก 01 ไปทางเหนือประมาณ 180 เมตร และใกล้กันกับที่ฝังศพ ของนายพลบุญปอน มากเทพารักษ์. สมเด็จพระเจ้าแผ่นดิน ถึงแก่พิราลัย เพราะโรคขาดอาหาร และทนต่อความทุกข์ทรมานไม่ได้ในวันที่ 13 พฤษภา 1978, หลุมฝังพระศพอยู่ทางทิศเหนือโพรงต้นก้านเหลือง. พระมเหสีคำผุย ถูกย้ายจากคุก 07 ไป 03 เพราะผิดพระทัยกับผู้คุมที่ขโมยเอาแมวของพระองค์ไปฆ่ากิน. พระองค์ทรงดูดบุหรี่ และเคี้ยวหมากหนักขึ้น. คุก 03 ไม่ได้ถูกควบคุมเคร่งครัดเท่าใดเพราะมีแต่นักโทษหญิง และไกลบ้านประมาณ 10 กิโลเมตร หลังจากที่สหายผู้คุมห้ามบรรดานักโทษที่อยู่ร่วมกับพระองค์หา หมาก-พลู มาให้เคี้ยวแล้ว พระองคก็ล้มป่วยลง และสวรรคตในวันที่ 12 ธันวา 1981 หลุมฝังพระศพอยู่ระหว่างต้นแปกสองต้น ห่างจากบริเวณคุกประมาณ 300 เมตร...
เราเป็นคนลาวด้วยกันก็ต้องคุยกันได้
เครื่องราชอิสริยาภรณ์ > ไทย

พ.ศ. 2506 –  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)
พ.ศ. 2505 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2498 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
เครื่องราชอิสริยาภรณ์ > ต่างประเทศ

เดนมาร์ก :
เครื่องราชอิสริยาภรณ์ไอยรา
กัมพูชา :
เครื่องอิสริยยศพระราชาณาจักรกัมพูชา ชั้นมหาเสรีวัฒน์
ฝรั่งเศส :
เครื่องอิสริยาภรณ์เลฌียงดอเนอร์ ชั้นกร็อง-ครัว
เชิงอรรถ

↑  สะกดด้วยอักขรวิธีเก่าว่า ພຣະບາທສົມເດັຈພຣະເຈົ້າເຊສຖາຂັຕິຍວົງສາ ພຣະມຫາສຣີສວ່າງວັທນາ ปริวรรต: พระบาทสมเด็จพระเจ้าเชสถาขัติยวงสา พระมหาสรีสว่างวัทนา และ ເຈົ້າມຫາຊີວິຕສຣີສວ່າງວັທນາ ปริวรรต: เจ้ามหาชีวิตสรีสว่างวัทนา ตามลำดับ (ສົມຈິຕ ພັນລັກ. (2012) ພາສາລາວລ້ານຊ້າງ ກ່ອນປີ ພ.ສ 2478; ຄ.ສ 1935 ສະບັບຄົ້ນຄວ້າ. ສົມມະນາ ການພິມ ສປປ ລາວ.)
แหล่งข้อมูลอื่น

ผังการสืบเชื้อสายของราชวงศ์ลาว
| ก่อนหน้า |  | สมเด็จพระเจ้าศรีสว่างวัฒนา |  | ถัดไป |
| --- | --- | --- | --- | --- |
| ท้าวผุย ชนะนิกร |  |   นายกรัฐมนตรีลาว  (15 ตุลาคม พ.ศ. 2494 – 21 พฤศจิกายน พ.ศ. 2494) |  | เจ้าสุวรรณภูมา รัตนวงศา |
| พระบาทสมเด็จพระเจ้ามหาชีวิตศรีสว่างวงศ์ |  |   พระมหากษัตริย์แห่งราชอาณาจักรลาว  (29 ตุลาคม พ.ศ. 2502 – 2 ธันวาคม พ.ศ. 2518) |  | สิ้นสุดการปกครองระบอบกษัตริย์ สถาปนาสปป. ลาว โดยรัฐบาลพรรคประชาชนปฏิวัติลาว |
| พระบาทสมเด็จพระเจ้ามหาชีวิตศรีสว่างวงศ์ ในฐานะพระมหากษัตริย์ |  | ประมุขแห่งรัฐลาว ในฐานะพระมหากษัตริย์  (29 ตุลาคม พ.ศ. 2502 – 2 ธันวาคม พ.ศ. 2518) |  | เจ้าสุภานุวงศ์ ในฐานะประธานประเทศ |
| ไม่มี |  |   ผู้อ้างสิทธิในราชบัลลังก์ พระมหากษัตริย์ลาว  (2 ธันวาคม พ.ศ. 2518 – พ.ศ. 2521) |  | เจ้าฟ้าชายมกุฎราชกุมารวงศ์สว่าง |
| ด ค กประมุขรัฐแห่งประเทศลาว |
| --- | --- | --- |
| พระมหากษัตริย์ |  สมเด็จพระเจ้าศรีสว่างวงศ์  สมเด็จพระเจ้าศรีสว่างวัฒนา  | ราชอาณาจักรลาว สปป.ลาว |
| ประธานาธิบดี |  เจ้าสุภานุวงศ์  พูมี วงวิจิด  ไกสอน พมวิหาน  หนูฮัก พูมสะหวัน  คำไต สีพันดอน  จูมมะลี ไซยะสอน  บุนยัง วอละจิด  ทองลุน สีสุลิด  | ราชอาณาจักรลาว สปป.ลาว |
(*) รักษาการณ์ประมุขแห่งรัฐ
| ด ค กนายกรัฐมนตรีลาว |
| --- | --- | --- |
| ราชอาณาจักรหลวงพระบาง |  เจ้าเพชรราช รัตนวงศา  |    |
| ราชอาณาจักรลาว |  พระยาคำม้าว วิไล  เจ้าจินดาวงศ์  เจ้าสุวรรณราช  เจ้าบุญอุ้ม ณ จำปาศักดิ์  ผุย ชนะนิกร  เจ้าฟ้าสว่างวัฒนา  เจ้าสุวรรณภูมา  กระต่าย โดนสโสฤทธิ์  เจ้าสุวรรณภูมา  ผุย ชนะนิกร  สุนทอน ปะถำมะวง  กุ อภัย  เจ้าสมสนิท วงกตรัตนะ  เจ้าสุวรรณภูมา  เจ้าบุญอุ้ม ณ จำปาศักดิ์  เจ้าสุวรรณภูมา  |    |
| สาธารณรัฐประชาธิปไตยประชาชนลาว |  ไกสอน พมวิหาน  คำไต สีพันดอน  สีสะหวาด แก้วบุนพัน  บุนยัง วอละจิด  บัวสอน บุบผาวัน  ทองสิง ทำมะวง  ทองลุน สีสุลิด  พันคำ วิพาวัน  สอนไซ สีพันดอน  |    |
นายพลเซรอยด์กับเจ้าฟ้าสว่างวัฒนา ในวันที่ 4 พฤษภาคม พ.ศ. 2496
ประเทศฟิลิปปินส์ในเวิลด์เกมส์

| ประเทศฟิลิปปินส์ ในเวิลด์เกมส์ |
| --- | --- |

รหัสประเทศ: PHI
เหรียญ อันดับ 62:  ทอง 2 เงิน 5 ทองแดง 5 รวม 12 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศฟิลิปปินส์ ได้เข้าร่วมการแข่งขันเวิลด์เกมส์นับตั้งแต่ก่อตั้งขึ้นในปี ค.ศ. 1981 โดยสามารถคว้าเหรียญรางวัลอย่างน้อยหนึ่งเหรียญในทุกสมัยของการแข่งขัน ยกเว้นในปี ค.ศ. 1981 และ 2005 เหรียญทองแรกของประเทศได้มาจากนักกีฬาบิลเลียดชื่อ คาร์โล เบียโด ซึ่งคว้าแชมป์ในประเภทพูล 9 ลูก บุคคลชาย จากการแข่งขันเวิลด์เกมส์ 2017 ส่วนเหรียญทองแรกจากนักกีฬาหญิงได้มาจาก จุนนะ สึกิอิ ในการแข่งขันคูมิเตะ รุ่น 50 กิโลกรัม ในเวิลด์เกมส์ 2022
ตารางเหรียญรางวัล

ดูเพิ่ม: เวิลด์เกมส์ และ สรุปเหรียญรางวัลเวิลด์เกมส์ตลอดกาล
การจัดอันดับอ้างอิงจากจำนวนเหรียญทองที่ได้รับ
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| การแข่งขัน | นักกีฬา | ทอง | เงิน | ทองแดง | รวม | อันดับ |
|  ซานตาคลารา 1981 | - | 0 | 0 | 0 | - | - |
|  ลอนดอน 1985 | - | 0 | 2 | 1 | 3 | 23 |
|  คาร์ลสรูเออ 1989 | - | 0 | 2 | 0 | 2 | 25 |
|  เฮก 1993 | - | 0 | 0 | 1 | 1 | 45 |
|  ลาห์ติ 1997 | - | 0 | 0 | 1 | 1 | 44 |
|  อากิตะ 2001 | - | 0 | 1 | 0 | 1 | 42 |
|  ดุยส์บูร์ก 2005 | - | 0 | 0 | 0 | - | - |
|  เกาสง 2009 | 9 | 0 | 0 | 1 | 1 | 55 |
|  กาลี 2013 | 3 | 0 | 0 | 1 | 1 | 53 |
|  วรอตสวัฟ 2017 | 3 | 1 | 0 | 0 | 1 | 39 |
|  เบอร์มิงแฮม 2022 | 7 | 1 | 0 | 0 | 1 | 47 |
| รวม | รวม | 2 | 5 | 5 | 12 |  62 |
การประชุมสภาแห่งชาติพรรคคอมมิวนิสต์จีนครั้งที่ 11

| --- | --- |
ธงพรรคคอมมิวนิสต์จีนก่อน ค.ศ. 1996
วันที่: 12–18 สิงหาคม ค.ศ. 1977 (4 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 1,510 คน
ผล: การเลือกคณะกรรมาธิการกลางชุดที่ 11
การประชุมสภาแห่งชาติพรรคคอมมิวนิสต์จีนครั้งที่ 11 (จีน: 中国共产党第十一次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 12 ถึง 18 สิงหาคม ค.ศ. 1977 ประมาณ 5 ปีก่อนการประชุมสภาแห่งชาติจีนครั้งที่ 12 และ 4 ปีหลังการประชุมสภาแห่งชาติครั้งที่ 10 มีผู้แทนเข้าร่วมการประชุม 1,510 คนในนามสมาชิกพรรคประมาณ 35 ล้านคน
การประชุมได้ประกาศอย่างเป็นทางการว่าการปฏิวัติทางวัฒนธรรมได้สิ้นสุดลงหลังใช้เวลานานถึง 11 ปี ถือเป็นการปิดฉากบทหนึ่งในประวัติศาสตร์อันยาวนานของจีน แก๊งออฟโฟร์ถูกวิพากษ์วิจารณ์อย่างหนักถึงบทบาทของพวกเขาในการปฏิวัติ อย่างไรก็ตาม การประชุมดังกล่าวยังยืนยัน "ความสำเร็จ" ของการปฏิวัติ และประกาศว่าการต่อสู้ทางชนชั้นจะยังคงเป็นลักษณะเด่นของสังคมนิยมจีน ฮฺว่า กั๋วเฟิง ได้รับเลือกให้ดำรงตำแหน่งประธานคณะกรรมาธิการกลางพรรคคอมมิวนิสต์จีนชุดที่ 11 และประธานคณะกรรมการการทหารส่วนกลาง กรมการเมืองยังได้รับการต่ออายุสมาชิกภาพใหม่เมื่อมีการเลือกกรมการเมืองชุดที่ 11 อันเป็นผลจากการประชุมครั้งนี้
เอชเคทีโฟร์ตีเอต

| HKT48 |
| --- | --- |

ข้อมูลพื้นฐาน
ที่เกิด: จังหวัดฟุกุโอะกะ ประเทศญี่ปุ่น
แนวเพลง: เจ-ป็อป
ช่วงปี: 2011-ปัจจุบัน
ค่ายเพลง: Universal Sigma (2013-2015) EMI RECORDS (2015-ปัจจุบัน)

สมาชิก

อดีตสมาชิก

เว็บไซต์: HKT48 OFFICIAL WEB SITE
HKT48 (อ่านว่า เอชเคทีโฟร์ตีเอต) HKT ย่อมาจาก ฮากาตะ ซึ่งเป็นชื่อเรียกอีกชื่อหนึ่งของจังหวัดฟุกุโอะกะ คือกลุ่มศิลปินไอดอลหญิงญี่ปุ่นที่ก่อตั้งเมื่อปี 2011 อำนวยการโดย อากิโมโตะ ยาสุชิ จัดการแสดงที่โรงละคร HKT48 จังหวัดฟุกุโอะกะ เป็นหลัก ถือเป็นวงน้องสาวในประเทศของ AKB48 วงที่สาม ต่อจาก SKE48 และ NMB48
คำอธิบาย

HKT48 เป็นหนึ่งในโปรเจ็กต์ไอดอลกรุ๊ป AKB48 ที่นำแนวคิด ไอดอลที่ไปพบได้ มาขยายไปทั่วประเทศญี่ปุ่น ต่อจาก SKE48 และ NMB48 เดบิวท์เมื่อวันที่ 23 ตุลาคม 2011 โดยมีสมาชิกอายุเฉลี่ย 13.8 ปี ซึ่งต่ำที่สุดในวงตระกูล 48 ทั้งหมด
HKT48 เปิดโรงละครของตนเองที่ Hawks Town Mall ใน เขตชูโอ เมืองฟุกุโอะกะ, จังหวัดฟุกุโอะกะ เมื่อวันที่ 26 พฤศจิกายน 2011 และขึ้นแสดงที่นี่จนถึงวันที่ 31 มีนาคม 2016
และได้ย้ายไปแสดงที่โรงละครใหม่ที่ Nishitetsu Hall ในวันที่ 23 เมษายน 2016 และปัจจุบันได้ย้ายมาทำการแสดงในโรงละครของตนเองแห่งใหม่ที่ Nishi-Nippon City Bank HKT48 Theater
ชื่อวง HKT ตั้งตามชื่อ เขตฮะกะตะ (Hakata-ku) เมืองฟุกุโอะกะ, จังหวัดฟุกุโอะกะ ซึ่งเป็นที่ตั้งที่อากิโมโตะ ยาสุชิตั้งใจไว้ในตอนแรก
สมาชิก > เคงคิวเซย์

| ชื่อ | ภาษาญี่ปุ่น(โรมันจิ) | ชื่อเล่น | วันเดือนปีเกิด | รุ่น | หมายเหตุ |
| --- | --- | --- | --- | --- | --- |
| มัตสึโมโตะ อุราระ | 松本羽麗 (Matsumoto Urara) | อุราระ うらら |  (2004-05-14) 14 พฤษภาคม ค.ศ. 2004 (20 ปี) | 6 |  |
| อาโอกิ ฮินาโกะ | 青木日菜子 (Aoki Hinako) | ฮี่นะ ひな |  (2008-07-16) 16 กรกฎาคม ค.ศ. 2008 (16 ปี) | 7 |  |
| อิชิอิ อายาเนะ | 石井彩音 (Ishii Ayane) | อาตัน あーたん |  (2006-11-27) 27 พฤศจิกายน ค.ศ. 2006 (18 ปี) | 7 |  |
| อิชิคาวะ อามิยุ | 石川歩実優 (Ishikawa Amiyu) | อามิยุน あみゆん |  (2011-12-15) 15 ธันวาคม ค.ศ. 2011 (13 ปี) | 7 |  |
| อิจิมะ ริริอะ | 猪島莉玲亜 (Ijima Riria) | ริริตัน りーりたん |  (2011-05-07) 7 พฤษภาคม ค.ศ. 2011 (13 ปี) | 7 |  |
| เออุระ ยูกะ | 江浦優香 (Eura Yuka) | เอยูกะ えゆうか |  (2011-05-03) 3 พฤษภาคม ค.ศ. 2011 (13 ปี) | 7 |  |
| คาตาฮิระ ซาร่า | 片平紗麗 (Katahira Sara) | ซาระตัน さらたん |  (2009-05-01) 1 พฤษภาคม ค.ศ. 2009 (15 ปี) | 7 |  |
| คุเระ ยูนะ | 呉優菜 (Kure Yuna) | ยูจัง ゆうちゃん |  (2012-02-13) 13 กุมภาพันธ์ ค.ศ. 2012 (13 ปี) | 7 | อายุน้อยที่สุดในวง |
| สึซุมิ ฟูกะ | 堤楓夏 (Tsutsumi Fuka) | อูกะจัง うかちゃん |  (2006-11-17) 17 พฤศจิกายน ค.ศ. 2006 (18 ปี) | 7 |  |
| ซุรุคาวะ นาจิ | 靏川那智 (Tsurukawa Nachi) | นัจจี้ なっち |  (2010-12-07) 7 ธันวาคม ค.ศ. 2010 (14 ปี) | 7 |  |
| นากาโนะ มินามิ | 中野南実 (Nakano Minami) | มี่นะ みーな |  (2008-12-29) 29 ธันวาคม ค.ศ. 2008 (16 ปี) | 7 |  |
| นากาโนะ ราระ | 長野らら (Nagano Rara) | ราระป้า ららぱ |  (2010-11-06) 6 พฤศจิกายน ค.ศ. 2010 (14 ปี) | 7 |  |
| มัตสึนากะ ยุย | 松永悠良 (Matsunaga Yui) | ยุยตัน ゆいたん |  (2009-11-13) 13 พฤศจิกายน ค.ศ. 2009 (15 ปี) | 7 |  |
| มัตสึโมโตะ โมกะ | 松本苺花 (Matsumoto Moka) | โมกะปี้ もかぴ |  (2008-11-22) 22 พฤศจิกายน ค.ศ. 2008 (16 ปี) | 7 |  |
| ยามาคาวะ มาเรีย | 山川万里愛 (Yamakawa Maria) | มาริตัน まりたん |  (2005-10-25) 25 ตุลาคม ค.ศ. 2005 (19 ปี) | 7 |  |
| โยชิดะ เมย์ | 吉田めい (Yoshida Mei) | เมตัน めいたん |  (2009-05-07) 7 พฤษภาคม ค.ศ. 2009 (15 ปี) | 7 |  |
| ริวโตะ อายาเนะ | 龍頭綺音 (Ryuto Ayane) | อายะจัง あやちゃん |  (2010-06-30) 30 มิถุนายน ค.ศ. 2010 (14 ปี) | 7 |  |
ผลงาน > ซิงเกิล

| ลำดับที่> ลำดับที่.สังกัด Universal Sigma | วันวางแผง> วันวางแผง.สังกัด Universal Sigma | ชื่อเพลง> ชื่อเพลง.สังกัด Universal Sigma | อันดับสูงสุด> ออริคอน ชาร์ต ราย สัปดาห์.สังกัด Universal Sigma | อันดับสูงสุด> บิลบอร์ด เจแปน ฮอต 100.สังกัด Universal Sigma | ยอดขาย (ออริคอน)> สัปดาห์ แรก.สังกัด Universal Sigma | ยอดขาย (ออริคอน)> รวม.สังกัด Universal Sigma | อัลบั้ม> อัลบั้ม. |
| --- | --- | --- | --- | --- | --- | --- | --- |
| 1 | 20 มีนาคม 2013 | Suki! Suki! Skip! (ญี่ปุ่น: スキ！スキ！スキップ！; โรมาจิ: สึกิ!สึกิ!สกิป!) | 1 | 2 | 250,147 | 291,876 | 092 |
| 2 | 4 กันยายน 2013 | Melon Juice (ญี่ปุ่น: メロンジュース; โรมาจิ: เมล่อน จูส) | 1 | 1 | 268,897 | 306,014 | 092 |
| 3 | 12 มีนาคม 2014 | Sakura, Minna de Tabeta (ญี่ปุ่น: 桜、みんなで食べた; โรมาจิ: ซะกุระ, มินนะ เดะ ทะเบะตะ) | 1 | 1 | 276,799 | 331,015 | 092 |
| 4 | 4 กันยายน 2014 | Hikaeme I Love You! (ญี่ปุ่น: 控えめI love you !; โรมาจิ: ฮิคะเอะเมะ ไอ เลิฟ ยู!) | 1 | 1 | 277,534 | 318,533 | 092 |
| 5 | 22 เมษายน 2015 | 12 Byou (ญี่ปุ่น: 12秒; โรมาจิ: จูนิเบียว) | 1 | 3 | 277,916 | 337,237 | 092 |
| สังกัด EMI RECORDS | สังกัด EMI RECORDS | สังกัด EMI RECORDS | สังกัด EMI RECORDS | สังกัด EMI RECORDS | สังกัด EMI RECORDS | สังกัด EMI RECORDS | 092 |
| 6 | 25 พฤศจิกายน 2015 | Shekarashika! (ญี่ปุ่น: しぇからしか!; โรมาจิ: เชะคะระชิกะ!) Feat. Kishidan (氣志團) | 1 | 3 | 280,567 | 345,413 | 092 |
| 7 | 13 เมษายน 2016 | 74 Okubun no 1 no Kimi e (ญี่ปุ่น: 74億分の１の君へ; โรมาจิ: นะนะจูยอน โอะกุบุน โนะ อิจิ โนะ คิมิ เอะ) | 1 | 1 | 238,828 | 299,019 | 092 |
| 8 | 7 กันยายน 2016 | Saikou ka yo (ญี่ปุ่น: 最高かよ; โรมาจิ: ไซโก กะ โยะ) | 1 | 1 | 269,907 | 331,961 | 092 |
| 9 | 15 กุมภาพันธ์ 2017 | Bagutte Ii Jan (ญี่ปุ่น: バグっていいじゃん; โรมาจิ: บะกุเตะ อี จาง) | 1 | 1 | 210,070 | 226,240 | 092 |
| 10 | 2 สิงหาคม 2017 | Kiss wa Matsushikanai no Deshouka? (ญี่ปุ่น: キスは待つしかないのでしょうか？; โรมาจิ: คิส วะ มะซึชิกะนะอิ โนะ เดะโชกะ?) | 1 | 1 | 199,504 | 258,670 | 092 |
| 11 | 2 พฤษภาคม 2018 | Hayaokuri Calendar (ญี่ปุ่น: 早送りカレンダー; โรมาจิ: ฮะยะโอะคุริ คาเลนเดอร์) | 1 | 1 | 165,176 | 259,535 | Outstanding |
| 12 | 10 เมษายน 2019 | Ishi (ญี่ปุ่น: 意志; โรมาจิ: อิชิ) | 1 | 1 | 197,846 | 206,913 | Outstanding |
| 13 | 22 เมษายน 2020 | 3-2 (ญี่ปุ่น: さんひくに; โรมาจิ: ซานฮิคุนิ) | 1 | 1 | 161,785 | 196,146 | Outstanding |
| 14 | 12 พฤษภาคม 2021 | Kimi to Dokoka e Ikitai (ญี่ปุ่น: 君とどこかへ行きたい; โรมาจิ: คิมิ โตะ โดะโกะกะ เอะ อิคิไต) | 2 | 1 | 141,792 | 177,413 | Outstanding |
| 15 | 22 มิถุนายน 2022 | Biisan wa Naze Naku Naru no ka? (ญี่ปุ่น: ビーサンはなぜなくなるのか？; โรมาจิ: บีซัน วะ นาเสะ นาคุ นารุ โนะ กะ?) | 1 |  | 127,375 | 208,740 | รอระบุ |
| 16 | 8 สิงหาคม 2023 | Kimi wa Motto Dekiru (ญี่ปุ่น: 君はもっとできる ; โรมาจิ: คิมิ วะ มตโตะ เดะคิรุ) | 2 |  | 128,591 | 216,030 | รอระบุ |
| 17 | 20 ธันวาคม 2023 | Baketsu wo Kabure! (ญี่ปุ่น: バケツを被れ！; โรมาจิ: บาเคทสึ โอะ คาบุเระ) | 2 |  | 121,607 | 195,838 | รอระบุ |
| 18 | 11 กันยายน 2024 | Boku wa Yatto Kimi wo Shinpai Dekiru (ญี่ปุ่น: 僕はやっと君を心配できる ; โรมาจิ: โบะคุ วะ ยัตโตะ คิมิ โอะ ชินไป เดะคิรุ) |  |  |  |  | รอระบุ |
ผลงาน > เพลงพิเศษ

| #> สังกัด Universal Sigma | วันวางแผง> สังกัด Universal Sigma | ชื่อเพลง> สังกัด Universal Sigma | หมายเหตุ> สังกัด Universal Sigma | สังกัด Universal Sigma |
| --- | --- | --- | --- | --- |
| 1 | 1 มีนาคม 2013 | Tansu no Gen (ญี่ปุ่น: タンスのゲン; โรมาจิ: ทันสึ โนะ เก็น) | เพลงประกอบโฆษณาของบริษัทเฟอร์นิเจอร์ Tansu no Gen |  |
ผลงาน > อัลบั้ม > สตูดิโออัลบั้ม

| ลำดับที่ | วันวางแผง | ชื่ออัลบั้ม |
| --- | --- | --- |
| 1 | 27 ธันวาคม 2017 | 092 |
| 2 | 1 ธันวาคม 2021 | Outstanding (アウトスタンディング) |
ผลงาน > อัลบั้ม > อัลบั้มการแสดงที่โรงละคร

| ลำดับที่> สังกัด AKS | วันวางแผง> สังกัด AKS | ชื่ออัลบั้ม> สังกัด AKS | สังกัด AKS | สังกัด AKS |
| --- | --- | --- | --- | --- |
| 1 | 6 กรกฎาคม 2013 | Team H 1st Stage: Te wo Tsunaginagara |  |  |
ผลงาน > ร่วมกับ AKB48

| วันวางแผง | ชื่อเพลง | อยู่ใน | ซิงเกิลที่ |
| --- | --- | --- | --- |
| 5 ธันวาคม 2012 | Hatsukoi Butterfly (ญี่ปุ่น: 初恋バタフライ; โรมาจิ: ฮะสึโคอิ บัตเตอร์ฟลาย) | Eien Pressure | 29 |
| 11 ธันวาคม 2013 | Wink wa 3kai (ญี่ปุ่น: ウインクは３回; โรมาจิ: วิงก์ วะ ซังไค) | Suzukake Nanchara | 34 |
| 4 มีนาคม 2015 | Otona Ressha (ญี่ปุ่น: 大人列車; โรมาจิ: โอโตนะ เรชฉะ) | Green Flash | 39 |
| 9 มีนาคม 2016 |  Make noise | Kimi wa Melody | 43 |
| 15 มีนาคม 2017 | Tomaranai Kanransha  (ญี่ปุ่น: 止まらない観覧車; โรมาจิ: โทะมะระนะอิ คันรันชา) | Shoot Sign | 47 |
| 14 มีนาคม 2018 | Buttaoreru Made (ญี่ปุ่น:ぶっ倒れるまで บัตตะโอะเรรุ มะเดะ) | Jabaja | 51 |
การแสดงในเธียเตอร์ > โรงละคร HKT48

โรงละคร HKT48 เปิดทำการเมื่อวันที่ 26 พฤศจิกายน 2011 เป็นโรงละครที่มีความจุผู้ชม 300 คน แบ่งออกเป็นที่นั่ง 262 ที่ และที่ยืน 38 ที่ ที่ตั้งของโรงละครอยู่ที่ Hawks Town Mall - mall 2 ชั้นสาม ย่านจูโอ เขตฟุกุโอกะ จังหวัดฟุกุโอกะ (รายละเอียดที่ตั้งบนเว็บออฟฟิเชียล)
จุดเด่นของเวทีในโรงละครซึ่งต่างจากของวงอื่นคือ มีเวทีเล็กซึ่งยื่นออกมาจากกลางเวทีหลัก ทำให้สมาชิกสามารถเข้าใกล้ผู้ชมได้ยิ่งขึ้น นอกจากนี้ยังมีกลไกในการหมุนเวทีและกลไกในการยกระดับเวทีอีกด้วย
การแสดงในเธียเตอร์ > การซื้อตั๋วเข้าชม

การซื้อตั๋วเข้าชมทำได้ทางเว็บไซต์ HKT48 Ticket Center เก็บถาวร 2012-12-30 ที่ เวย์แบ็กแมชชีน เท่านั้น เป็นระบบจับสลากเพื่อได้สิทธิ์ซื้อตั๋ว ผู้ถูกสลากสามารถไปซื้อตั๋วการแสดงวันนั้นๆ ที่โรงละคร HKT48 ได้ระหว่าง 2 ชม. ถึง 30 นาทีก่อนเริ่มการแสดง
ค่าตั๋วเข้าชมปัจจุบัน
การแสดงของทีม H 2,000 เยน สำหรับผู้ชายทั่วไป, 1,000 เยน สำหรับผู้หญิงและนักเรียนชั้นมัธยมปลายลงไป
การแสดงของเคงคิวเซย์ 1,000 เยน
การแสดงในเธียเตอร์ > ชุดการแสดงที่โรงละคร HKT48

การแสดงที่โรงละคร HKT48 จัดขึ้นทุกวัน ยกเว้นวันปิดทำการ เริ่มตั้งแต่วันที่ 26 พฤศจิกายน 2011
การแสดงในเธียเตอร์ > ทีมเอช (Team H)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| H1 | Te wo Tsunaginagara (手をつなぎながら) | 4 มีนาคม 2012 - 17 กุมภาพันธ์ 2013 |  |
| Waiting | Hakata Legend (博多レジェンド) | 1 มีนาคม 2013 - 17 เมษายน 2014 |  |
| H2 | Seishun Girls (青春ガールズ) | 23 เมษายน 2014 - 30 ตุลาคม 2014 |  |
| H3 | Saishuu Bell ga Naru (最終ベルが鳴る) | 9 พฤศจิกายน 2014 - 31 มีนาคม 2016 |  |
| H4 | Theater no Megami (シアターの女神) | 3 พฤษภาคม 2016 - 2 กันยายน 2018 |  |
| H5 | RESET | 10 กันยายน 2018 - 21 มกราคม 2023 |  |
| H6 | Mokugekisha (目撃者) | 11 กุมภาพันธ์ 2023 - ปัจจุบัน |  |
การแสดงในเธียเตอร์ > ทีมเคโฟร์ (Team KIV)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| KIV1 | Theater no Megami (シアターの女神) | 8 พฤษภาคม 2014 - 31 มีนาคม 2016 |  |
| KIV2 | Saishuu Bell ga Naru (最終ベルが鳴る) | 17 พฤษภาคม 2016 - 23 มกราคม 2018 |  |
| KIV3 | Seifuku no Me (制服の芽) | 29 มกราคม 2018 - 18 มกราคม 2023 |  |
| KIV4 | Koko ni Datte Tenshi wa Iru (ここにだって天使はいる) | 18 กุมภาพันธ์ 2023 - ปัจจุบัน |  |
การแสดงในเธียเตอร์ > ทีมทีทู (Team TII)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| TII1 | Te wo Tsunaginagara (手をつなぎながら) | 21 ธันวาคม 2016 - 15 เมษายน 2022 (แสดงกับเคงคิวเซย์จนถึง 26 พฤศจิกายน 2017) |  |
| TII2 | Renai Kinshi Jourei (恋愛禁止条例) | 6 พฤษภาคม 2022 - 29 มกราคม 2023 |  |